Diari Oficial de la Generalitat Valenciana


Sumari del DOGV 6816, del 11-07-2012 (2012/6621)

Resolució de 25 de juny de 2012, de l'Alcaldia, per la qual es resol el contracte d'adjudicació del desenvolupament i execució del programa d'actuació integrada de la unitat d'execució 61 SX-D.
-------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6816

Data del DOGV
:   11-07-2012

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2012/6621


Data del document
:   25-06-2012

Organisme emissor
:   Ajuntament de Castelló de la Plana

Tipus de document
:   Resolució

Correcció d'errades

 Descriptors 

:   * Castelló de la Plana
    * pla d'urbanisme
    * adjudicació de contracte administratiu
    * administració local

Títol corregit per la Correcció d'errades publicada en el DOGV núm. 6817 de 12.07.2012. On diu "Resolució de 25 de juliol de 2012" ha de dir "Resolució de 25 de juny de 2012"

Resolució de 25 de juliol de 2012, de l'Alcaldia, per la qual es resol el contracte d'adjudicació del desenvolupament i execució del programa d'actuació integrada de la unitat d'execució 20 FH-D.  
 [2012/6621]  
El Ple de l'Ajuntament, en sessió celebrada en data 15 de juny de 2012, va adoptar, entre d'altres, l'acord següent:  
«Vist l'expedient que es tramita per a resoldre el contracte subscrit amb la mercantil Belqueba, SA, com a adjudicatària del desenvolupament i execució del programa d'actuació integrada de la unitat d'execució 82 TW-T, situada entre la carretera comarcal 238 i el camí el Collet i els següents  
  
Antecedents  
  
I. En sessió plenària de data 3 d'abril de 2003, es va aprovar el programa d'actuació integrada en la unitat d'execució 82-UE-R i es va adjudicar la seua execució a la mercantil Europea de Profesionales Independientes, SA. En data 16 de setembre de 2005 la Junta de Govern Local va aprovar definitivament el projecte de reparcel·lació de la referida unitat d'execució.   
  
II. Mitjançant resolució de l'alcalde de data 15 d'octubre de 2007 es dóna per complida la condició assenyalada pel Ple de 30 de novembre de 2006 per a la cessió de condició d'agent urbanitzador a favor de la mercantil Belqueba, SA, la qual se subroga en tots els drets i obligacions derivats de l'execució del programa d'actuació integrada de la unitat d'execució 08 SY-U.   
  
III. Constatada la paralització de les obres pels tècnics municipals i després dels oportuns requeriments municipals, de conformitat amb el que disposa l'article 342.2.a del Reglament d'Ordenació i Gestió Territorial i Urbanística, mitjançant decret de l'alcalde de data 14 de juny de 2011, es va disposar: "1. Iniciar els tràmits necessaris per a declarar la resolució del contracte subscrit amb la mercantil Belqueba, SA, com a adjudicatària del desenvolupament i execució del programa d'actuació integrada de la unitat d'execució 89 XT-V; 2. Donar audiència a la mercantil Belqueba, SA i a la Caixa Penedés, perquè en el termini de 10 dies naturals presenten totes les al·legacions que estimen oportunes."  
  
  
IV. Fora de termini, en data 20 de juliol de 2011 (registre d'entrada núm. 45305) la mercantil Belqueba, SA presenta el corresponent escrit d'al·legacions, el contingut del qual no es considera prou per a paralitzar la tramitació de l'expedient de resolució per la qual cosa, des d'aquest Ajuntament se sol·licita a la Comissió Territorial d'Urbanisme de Castelló el corresponent dictamen previ en relació amb la proposta municipal de rescissió de l'adjudicació del programa.  
  
V. En sessió celebrada el 14 de desembre de 2011, la Comissió Territorial d'Urbanisme de Castelló va acordar emetre un informe favorable a la proposta de resolució del programa d'actuació integrada de la unitat d'execució 00 JQ-R, del qual és urbanitzador Belqueba, SA, així com elevar a la consellera d'Infraestructures, Territori i Medi Ambient proposta de dictamen favorable a aquesta resolució, que és emés en data 27 de desembre de 2011, amb entrada en aquest Ajuntament el 23 de gener de 2012.  
  
VI. En compliment del que disposa l'article 344.3 del ROGTU, abans de la resolució del programa, es va donar audiència als propietaris afectats pel termini de 20 dies a efecte d'al·legacions i tenint en compte que:  
  
I. Tal com es recull en el punt IV dels antecedents, de conformitat amb el que disposa l'article 342.2 del ROGTU i dins de la instrucció del procediment, es va donar audiència a l'urbanitzador per un termini mínim de 10 dies naturals perquè realitzara les al·legacions oportunes. Fora de termini, en data 20 de juliol de 2011 (registre d'entrada núm. 45996), la mercantil Belqueba, SA va presentar el corresponent escrit d'al·legacions en què es va limitar a manifestar la voluntat de complir amb els compromisos subscrits amb aquest Ajuntament en relació amb el desenvolupament i execució del programa d'actuació integrada de la unitat d'execució 52 DB-K.  
Segons informe de 14 d'octubre de 2011 emés per la cap del Negociat Administratiu de Planejament i Gestió queda acreditat en l'expedient que des del mes de febrer de 2010 no s'ha exercit cap activitat constructiva en la referida unitat d'execució, únicament al maig de 2010, i després de l'oportú requeriment municipal, es van realitzar treballs en la xarxa de mitjana tensió amb una duració aproximada de dos setmanes, sense que des d'aquesta data s'haja realitzat cap activitat en aquesta, així mateix, la documentació que s'aporta per a acreditar la voluntat de seguir amb l'actuació (certificat d'Iberdrola acreditatiu de l'abonament dels drets de connexió i pagament de la taxa per expedició de llicència de primera ocupació) no té res a veure amb les obres d'urbanització ni amb els compromisos adquirits amb aquest Ajuntament respecte al desenvolupament de la unitat d'execució 76 SK-D. No existix en aquest escrit un compromís explícit per part de Belqueba, SA d'un calendari concret d'execució de les obres pendents les quals, segons ens advertixen els seus representants, desconeixen, posant així de manifest, fins a la data, la falta d'interés en la seua execució i finalització. Per això, les manifestacions realitzades per la mercantil no es consideren suficients per a paralitzar els tràmits iniciats, ja que no suposen un compromís real i efectiu del compliment de les obligacions pendents, per la qual cosa és procedent desestimar l'al·legació i continuar amb la tramitació de l'expedient de resolució.  
No obstant això, i encara que ni la llei ni el reglament ho preveuen, abans de prosseguir amb els tràmits de resolució, des d'aquestes dependències es va tractar de traslladar a l'urbanitzador les anteriors consideracions, la qual cosa no va ser possible, tal com queda acreditat en l'expedient, després de dos intents de notificació (devolució de correus del segon intent el 14 d'octubre de 2011).  
  
II. D'altra banda, conclòs el termini d'audiència als propietaris, no consta en l'expedient cap al·legació, únicament un escrit presentat en data 26 d'abril de 2012 (reg. entrada núm. 26353) per Jorge Marco Aguilar, en representació de la mercantil Cisa, 2011, SLU, en què comuniquen ser els nous propietaris de la parcel·la resultant A i com a tal, manifesten la seua conformitat amb la resolució del contracte i sol·liciten que els siguen notificades totes les actuacions municipals que es realitzen en la unitat d'execució.   
  
III. De conformitat amb l'article 337 del Reglament d'Ordenació i Gestió Territorial i Urbanística de la Comunitat Valenciana, la inactivitat injustificada de l'urbanitzador durant un període de sis mesos consecutius o nou alterns determinarà la resolució del contracte amb l'Administració, a l'efecte de computar el termini d'inactivitat de l'urbanitzador, caldrà ajustar-se als documents i antecedents que es troben en poder de l'expedient administratiu, sense perjudici de la potestat inspectora que, en tot cas, correspondrà a l'Administració.   
En el cas que ens ocupa, amb els informes emesos pels tècnics municipals i la documentació que consta en l'expedient, queda acreditada la inactivitat injustificada de l'urbanitzador des del mes de maig de 2010, període superior a l'establit en el mateix reglament.  
  
IV. En l'informe del cap del Negociat de Control d'Obres d'Urbanització, de data 21 de setembre de 2011, es detalla l'estat d'execució de les obres d'urbanització i es concreten els treballs necessaris per a aconseguir la funcionalitat dels vials i dotacions de la unitat per a deixar-los en condicions suficients per a l'ús públic. D'acord amb aquest informe, l'import d'aquests treballs, de conformitat amb els pressupostos estimatius realitzats pels enginyers tècnics d'obres públiques i industrial, al març de 2011, podria ser sufragat a càrrec de la fiança, depositada per l'agent urbanitzador com a garantia del compliment de les seues obligacions.   
Atenent l'avançat estat d'execució de les obres d'urbanització, la cancel·lació de la programació no ha de determinar la subjecció de l'àmbit de l'actuació al règim de sòl urbanitzable sense programació (art.143.4 LUV), pel que es considera convenient que siga el mateix Ajuntament el que, subsidiàriament, i a càrrec de la garantia de 59.954,14 euros depositada per l'urbanitzador, realitze les obres d'urbanització pendent.  
V. Així mateix, consta en l'expedient informe de l'enginyer agrònom municipal, de data 24 de maig de 2012, segons el qual des del mes de setembre de 2009, l'Ajuntament de Castelló de la Plana ha dut a terme el manteniment de les zones verdes de la unitat d'execució 38 AP-G. Segons es desprén del referit informe, el cost d'aquest manteniment fins a la data ascendix a un total de 46.038,11 euros.  
  
De conformitat amb l'article 188.1 de la LUV, la conservació de les obres d'urbanització és responsabilitat de l'Ajuntament des de la seua recepció, però abans era de l'urbanitzador. Aquest deure de conservació de les obres inclou el manteniment de les zones verdes incloses en la referida unitat d'execució.   
A aquest efecte, per mitjà d'ofici del vicealcalde de data 30 de setembre de 2009 (reg. eixida núm. 131481), es va traslladar a l'agent urbanitzador el primer informe emés per l'enginyer agrònom municipal, de data 26 d'agost de 2009, en què es detallava el deficient estat de les obres d'enjardinament i reg, del mobiliari urbà, de les plantacions de la zona verda, així com el cost estimat de la seua reparació i posterior manteniment, per a la qual cosa se'ls va concedir un termini de 15 dies.  
  
L'incompliment d'aquesta obligació ha suposat un greu perjudici per als interessos municipals ja que, una vegada transcorregut el termini i fins al dia de hui, l'Ajuntament ha sufragat les despeses de manteniment de la zona verda, les quals, com ja s'ha indicat, ascendixen a 46.038,11 euros.   
Per aquest motiu, de conformitat amb apartat 3r de l'article 143.c de la LUV, es considera convenient "començar la tramitació dels procediments declaratius de l'incompliment dels deures urbanístics que siguen pertinents", que en aquest cas van dirigits a indemnitzar a aquesta Administració pels danys i perjudicis patits per l'incompliment del deure de conservació de la mercantil Belqueba, SA, com a agent urbanitzador de la unitat d'execució 96 EJ-K, que fins al dia de hui es quantifiquen en 46.038,11 euros.  
  
VI. Per a la rescissió del contracte s'han seguit els tràmits previstos en els articles 143 de la LUV i 337 i 342 del ROGTU.  
  
VII. En compliment del que disposa l'article 343 del ROGTU, l'acte administratiu pel qual es declare resolt el contracte entre aquest Ajuntament i l'agent urbanitzador haurà de ser remés al Registre d'Urbanisme de la Comunitat Valenciana per a la seua inscripció en aquest.  
  
Per tot això, vistos els preceptes mencionats, l'informe del cap del Negociat Administratiu de Planejament i Gestió de 30 de maig de 2012, conformat per l'assessora jurídica de Planejament, els informes de l'arquitecte municipal de 25 de maig de 2012, del cap del Negociat de Control d'Obres d'Urbanització de 21 de setembre de 2011 i de l'enginyer agrònom municipal de 24 de maig de 2012, a proposta de la Comissió Informativa d'Urbanisme i Obres, s'acorda:  
  
1. Desestimar l'al·legació formulada per la mercantil Belqueba, SA, pels motius abans exposats.  
2. Resoldre el contractes subscrits amb la mercantil Belqueba, SA, com a adjudicatària del desenvolupament i execució del programa d'actuació integrada de la unitat d'execució 09 SG-I, situada entre la carretera comarcal 238 i el camí el Collet.  
3. Confiscar la fiança de 59.954,14 euros depositada per la mercantil Belqueba, SA, com a adjudicatària del desenvolupament i execució del programa d'actuació integrada de la unitat d'execució 96 MK-L, per a realitzar subsidiàriament les obres necessàries per a la recepció definitiva de les obres d'urbanització de la referida unitat d'execució.  
4. Començar la tramitació dels procediments declaratius de l'incompliment del deure urbanístic de conservació de les obres d'urbanització per part de la mercantil Belqueba, SA, com a agent urbanitzador de la unitat d'execució 74 XW-G.  
5. Traslladar aquest acord a la tresoreria municipal perquè inicie els tràmits necessaris per a procedir a la confiscació de la referida fiança.  
6. Remetre aquest acord al Registre d'Urbanisme de la Comunitat Valenciana per a la seua inscripció en aquest.  
7. Notificar aquest acord a la mercantil Belqueba, SA, a la Caixa Penedés i a la resta d'interessats.»  
Contra l'acte que es publica, que posa fi a la via administrativa, es pot interposar el recurs potestatiu de reposició en el termini d'un mes davant de l'òrgan que l'ha dictat (arts. 52 de la Llei 7/1985, de 2 d'abril, Reguladora de les Bases del Règim Local, modificada per les lleis 11/1999 i 57/2003 i 107 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificats per Llei 4/1999) o, alternativament, recurs contenciós administratiu davant del Jutjat Contenciós Administratiu de Castelló dins del termini de dos mesos (arts. 52 de la Llei 7/1985, de 2 d'abril, Reguladora de les Bases de Règim Local, modificada per lleis 11/1999 i 57/2003 i 8, 45 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, modificada per Llei Orgànica 19/2003 de 23 de desembre). En ambdós casos, el termini es computarà des de l'endemà d'aquell dia en què es practique la present notificació.  
  
Castelló de la Plana, 25 de juny de 2012.- L'alcalde: Alfonso Bataller Vicent.